mánudagur 15. maí 2017 kl. 20:00
Aðstæður: 9/10 - Smá vindur
Áhorfendur: 1.407
1-0 Sigurður Egill Lárusson ('32, víti)
1-1 Steven Lennon ('83, víti)
4. Einar Karl Ingvarsson ('84)
10. Guðjón Pétur Lýðsson ('71)
11. Sigurður Egill Lárusson ('78)
6. Nicolaj Köhlert ('84)
22. Sveinn Aron Guðjohnsen ('78)
Sigurður Egill Lárusson ('35)
Valur í 1.-3. sæti ásamt Stjörnunni og KA með 7 stig. FH í fimmta sæti með fimm stig.
Leikurinn er að fjara út... stefnir allt í jafntefli hér.
Venjulegum leiktíma er lokið. Uppbótartíminn er að minnsta kosti 3 mínútur.
86. mín Gult spjald: Bergsveinn Ólafsson (FH)
Leikurinn í hnotskurn: Yfirburðir Vals í fyrri hálfleik. Yfirburðir FH í seinni hálfleik.
84. mín Nicolaj Köhlert (Valur) Einar Karl Ingvarsson (Valur)
83. mín Veigar Páll Gunnarsson (FH) Kristján Flóki Finnbogason (FH)
83. mín Mark - víti Steven Lennon (FH)
Mikið öryggi og FH hefur jafnað! Verðskuldað miðað við þróun seinni hálfleiksins.
VÍTI!!!! FH-ingar fá vítaspyrnu. Rasmus fær dæmda á sig hendi innan teigs. Afskaplega rosalega klaufalegt hjá Dananum sem hefur fram að þessu átt skínandi leik!
78. mín Sveinn Aron Guðjohnsen (Valur) Sigurður Egill Lárusson (Valur)
Á sama tíma er Veigar Páll að gera sig kláran í hinum boðvangnum. Er að koma inn hjá FH. Raggi Sig ánægður með það.
Enn ein skottilraun hjá FH. Crawford skýtur framhjá. Tölfræðin hefur jafnast mikið út í seinni hálfleik.
Heimir Guðjóns brjálaður yfir því að ekki var dæmd aukaspyrna. Kristján Flóki togaður niður af Rasmus.
Þórarinn Ingi með skot í varnarmann og framhjá úr flottri sókn. Meðbyr hjá FH og sóknarþungi. Mark liggur í loftinu hjá Íslandsmeisturunum.
Meira bit í FH-ingum núna! Steven Lennon í ROSALEGU færi en hörkuskot hans fór framhjá markinu!
71. mín Kassim Doumbia (FH) Emil Pálsson (FH)
Kassim mættur aftur eftir meiðsli. Gleðiefni fyrir deildina! FH fer yfir í 4-3-3 leikkerfið.
71. mín Nicolas Bögild (Valur) Guðjón Pétur Lýðsson (Valur)
Bögild missti af leiknum gegn ÍA vegna meiðsla.
Arnar Sveinn með mistök og Atli Guðna tekur á sprettinn, kemst í hörkufæri en Rasmus bjargar þessu á síðustu stundu. Þarna voru FH-ingar mjööög nálægt því að jafna!
"Er FH búið að fá færi í þessum leik?" er spurt í fréttamannastúkunni. Færin hafa allavega verið sárafá.
Einar Karl með skot af löngu færi. Rosa hátt yfir.
Einar Karl Ingvarsson, fyrrum leikmaður FH, verið frábær á miðju Valsmanna í dag. Hann ætlar sér svo sannarlega ekki að láta þetta byrjunarliðssæti af hendi.
55. mín Atli Guðnason (FH) Halldór Orri Björnsson (FH)
Halldór fann sig ekki í kvöld og þessi skipting kemur fáum á óvart.
Halldór Orri verður að fara að koma sér í gírinn, annars er það spýtan góða út sumarið. Ekkert gert í fyrstu leikjunum
— Hörður S Jónsson (@hoddi23) May 15, 2017
Meira líf í FH-ingum hér í seinni hálfleik en Valsmenn hafa hingað til átt svör við flestum þeirra sóknaraðgerðum.
Atli Guðna gerir sig kláran í að koma inn hjá FH. Í sama mund á Steven Lennon skot framhjá.
Góð fyrirgjöf frá Henrickx. Arnar Sveinn skallar frá í innkast.
Sigurður Egill með skot yfir. Góð sending frá Guðjóni Lýðs.
VÁ!!! Arnar Sveinn með vonda sendingu til baka sem Þórarinn Ingi var nálægt því að hirða rétt við markið. Þórarinn fór í kapphlaup við Anton Ara, boltinn skoppaði frá. Stórhætta.
Seinni hálfleikur hafinn - Valsmenn hófu seinni hálfleikinn.
Var vítadómurinn í Valur - FH réttur? #fotboltinet
— Fótbolti.net (@Fotboltinet) May 15, 2017
Valsmenn voru einfaldlega miklu betri í þessum fyrri hálfleik. Forystan alveg í takt við leikinn. Valsmenn eru að rúlla yfir þetta á miðjunni.
Tölfræði í hálfleik (úrslit.net)
Marktilraunir: 9-1
Á rammann: 6-1
Horn: 3-1
Brot: 2-8
Rangstöður: 1-0
Hiti milli Nikolaj Hansen og Davíðs Þórs Viðarssonar. Davíð gefur Dananum engan afslátt og Hansen er pirraður.
Nikolaj Hansen í flottu færi en hittir ekki á rammann.
Það er hiti innan vallar sem utan. Menn að takast hart á og áhorfendur láta vel í sér heyra. Baul og stuð. Svona á þetta að vera!
Fróðlegt að fylgjast með framvindu leiksins, Valsmenn verðskulda forystuna miðað við góða spilamennsku í leiknum og talsverða yfirburði. Vítaspyrnudómurinn var hinsvegar afar umdeildur.
35. mín Gult spjald: Sigurður Egill Lárusson (Valur)
Brot á Crawford.
32. mín Mark - víti Sigurður Egill Lárusson (Valur)
Gunnar fer í rétt horn en nær ekki að koma vörnum við!
Sigurður Egill skúbbaði því í útvarpsþætti Fótbolta.net á laugardaginn að hann ætlaði að skora í leiknum. Stóð við það strákurinn.
VALUR FÆR VÍTASPYRNU! Bergsveinn Ólafsson dæmdur brotlegur eftir glímu við Hauk Pál Sigurðsson í teignum eftir aukaspyrnu. Umdeildur dómur og FH-ingar mótmæla.
Hárréttur dómur, vel gert Vilhjálmur Alvar
— Birgir Bjarnason (@birgir90) May 15, 2017
FH er búið að komast upp með MMA tök í öllum föstum leikatriðum hingað til, var kominn tími á víti #fotboltinet
— Ómar Ingi (@OmarIngiGud) May 15, 2017
Báðir að toga og halda og maðurinn dæmir víti! Spes. #fotboltinet
— Hannes Þ. Sigurðsson (@hannessig) May 15, 2017
31. mín Gult spjald: Emil Pálsson (FH)
Emil var kominn með aðvörun og þarna kom gula spjaldið. Fyrir brot.
Jæja loksins gerði FH eitthvað sóknarlega, sending fyrir markið en Anton Ari ákveðinn og hirðir boltann.
Yfirburðir Valsmanna halda áfram. Haukur Páll með skot af löngu færi beint á Gunnar Nielsen.
Valsmenn ógna eftir horn. Myndast kúluspil í þvögunni og boltinn endar svo í annarri hornspyrnu sem Valsmenn ná ekki að gera sér mat úr.
Veigar Pall a bekknum hvar sem hann er, er brandari fyrir mer. Þjalfari FH semsagt fyndinn
— Ragnar Sigurðsson (@sykurinn) May 15, 2017
Valsmenn verið talsvert betra liðið og FH-ingar heppnir að vera ekki lentir undir í þessum leik.
Dion er að borða löppina! #fotboltinet
— Hörður Óskarsson (@hoddioskars) May 15, 2017
Dion leikur upp að endamörkum og sendir fyrir þar sem Sigurður Egill er í skallafæri en hittir ekki boltann. Tvö úrvalsfæri Valsmanna með stuttu millibili.
DAUÐAFÆRI!!!! Sigurður Egill með frábæra sendingu fyrir og Nikolaj Hansen var í DAUÐAFÆRI rétt fyrir utan markteiginn. Skaut á eina staðinn sem Gunnar hefði getað varið frá honum! Vá.
Fínt færi! Dion Acoff fær flotta stungusendingu frá Guðjóni Lýðs og reynir að vippa boltanum yfir Gunnar Nielsen í fyrsta en framhjá. Gunnar var kominn aðeins út úr markinu.
Haukur Páll með skot fyrir utan teig, fer af varnarmanni og í horn.
Davíð Þór Viðarsson með góða vörn. Hirðir boltann af Nikolaj Hansen og fær klapp frá FH-hluta stúkunnar. Við bíðum enn eftir fyrsta opna færi leiksins.
Ein sem engu máli skiptir: hvað í anskotanum er Davíð Viðars að gera með treyju nr. 10?#fotboltinet
— Hawk Football Artist (@hawk_attacks) May 15, 2017
Hraðinn hjá Dion að valda usla hjá FH-ingum, aftur fer hann illa með Bödda löpp. Sendingin hjá Dion fyrir flýgur þó framhjá öllum. Valsmenn skeinuhættari í upphafi og meira með boltann.
Hættulegt hlaup hjá Hendrickx og hann vinnur horn. Fyrsta hornspyrna leiksins.
Bergsveinn nýklipptur í hjarta varnarinnar hjá FH. Það er að skapa smá ruglingi í fréttamannastúkunni.
Dion fer framhjá Bödda löpp og skýtur að mark, vinkillinn þröngur og boltinn fer framhjá.
FH-ingar tapa boltanum á hættulegum stað, Dion brunar upp hægra megin og kemur með sendingu inn á teiginn en hún er ekki góð og endar örugglega í höndum Antons Ara.
Davíð Þór Viðarsson áfram í hjarta varnarinnar hjá FH-ingum. Þeir hafa reynt að bæta við sig miðverði fyrir gluggalok en ekkert heyrst nýtt af þeim málum. Glugganum lokað á miðnætti.
Þetta er farið af stað. FH-ingar hófu leik og þeir sækja í átt að heimili Mjölnis.
Eurovision-þema hjá Einar, vallarþul og tónlistarfræðingi Valsmanna. Hann er núna að spila framlag Armena til keppninnar í ár. Mikill Eurovision-aðdáandi hann Einar.
Býst við anti-climax leik á Hlíðarenda. 0-1 FH úr dodgy víti. #fotboltinet
— Viðar Ingi Pétursson (@vidarip) May 15, 2017
Góðærið mætt aftur (Staðfest) Valur með risaskjá fyrir aftan annað markið. #fotboltinet pic.twitter.com/k5f8Ttt8zI
— Elvar Geir Magnússon (@elvargeir) May 15, 2017
Minnum á Twitter umræðuna, verið með gegnum #fotboltinet kassamerkið.
Það er verið að bleyta í vellinum og gera allt klárt fyrir vonandi stórskemmtilegan leik. Gömlu félagarnir Ólafur Jóhannesson og Heimir Guðjónsson, þjálfarar liðanna, standa úti á vellinum í spjalli við Arnar Björnsson íþróttafréttamann. Grill-ilmurinn umlykur allt.
Ein breyting hjá Val - Engin hjá FH
Ein breyting á byrjunarliði Vals frá sigrinum gegn ÍA. Nikolaj Hansen kemur inn í fremstu víglínu. Kristinn Ingi Halldórsson er meiddur og verður í stúkunni í kvöld.
Hjá FH snýr Kassim Doumbia aftur eftir meiðsli en byrjar á bekknum. FH er með óbreytt lið frá jafnteflinu gegn KA.
Er Valur að fara að skilja FH-inga fimm stigum á eftir sér?
20:00 Valur - FH #fotboltinet pic.twitter.com/2BQtMn8sqh
Þegar Valur og FH áttust við á þessum velli í fyrra, í miðju EM-fárinu, mættu aðeins um 500 manns. Emil Pálsson skoraði eina mark leiksins og tryggði FH-ingum sigurinn. 1-1 varð niðurstaðan í leiknum í Kaplakrika. Þá voru tæplega tvö þúsund áhorfendur en bæði mörk leiksins komu af vítapunktinum. Kristinn Freyr Sigurðsson skoraði fyrir Val en Kristján Flóki Finnbogason fyrir FH.
Sigurbjörn Hreiðarsson, aðstoðarþjálfari Vals:
Það er mjög jákvæð spenna. Menn iða í skinninu að spila fótboltaleiki og það er geggjað að spila svona stóran leik. Lykillinn að sigri er að spila okkar leik á fullu. Við þurfum að vera meðvitaðir um okkar styrkleika og keyra á þá. Við þurfum að sjálfsögðu að vera vakandi fyrir þeirra styrkleikum jafnframt. Þeir búa yfir öflugum vopnum og eru baneitraðir í ákveðnum hlutum. Við þurfum að stoppa það.
Ólafur Páll Snorrason, aðstoðarþjálfari FH:
Það er stutt síðan við spiluðum við þá síðast og það er gott að fá alvöru leik og spila við Valsmennina sem eru í fantaformi. Þetta er flottur leikur og fínt próf snemma á tímabilinu.Valsmenn eru öflugir á mörgum sviðum. Við þurfum bara að standa klárir á okkar skipulagi. Þá ættum við að geta staðið okkur ágætlega. Við vitum að við skorum oftast nær mörk svo þetta snýst kannski fyrst og fremst um varnarvinnu.
Kassim snýr aftur
Miðvörðurinn Kassim Doumbia, Draumurinn sjálfur, er mættur aftur í leikmannahóp FH-inga eftir meiðsli. Fróðlegt verður að sjá hvort FH haldi áfram í 3-4-3 eða fari í sitt gamla góða 4-3-3 leikkerfi í leiknum í kvöld.
Hjá Valsmönnum er Kristinn Ingi Halldórsson víst á meiðslalistanum samkvæmt okkar heimildum. Byrjunarliðin verða opinberuð klukkutíma fyrir leik.
Við fengum Tryggva Guðmundsson til að setja saman úrvalslið úr leikmannahópum beggja liða og má sjá það með því að smella hér. Tryggvi velur 6 úr Val en 5 úr FH í liðið.
Valur vann FH 1-0 hér á Valsvelli í Meistaraleik KSÍ rétt fyrir mót þar sem Haukur Páll Sigurðsson, fyrirliði Vals, skoraði eina mark leiksins. Valsmenn hafa verið á flottu skriði, unnið tvo fyrstu leiki sína og geta með sigri í kvöld skilið FH-inga fimm stigum fyrir aftan sig.
Dómari í dag er Vesturbæingurinn Vilhjálmur Alvar Þórarinsson. Aðstoðardómarar eru Birkir Sigurðarson og Gunnar Helgason (þó ekki leikarinn). Fjórði dómari er Egill Arnar Sigurþórsson.
Góðan og gleðilegan risaslag!
Hér á Valsvelli mætast Valur og FH í þriðju umferð Pepsi-deildarinnar. Bikarmeistararnir mæta Íslandsmeisturunum. Það er alvöru leikur sem við erum að fara að fylgjast með hér í kvöld og ljóst að stúkan verður þéttsetin.
8. Emil Pálsson ('71)
18. Kristján Flóki Finnbogason ('83)
22. Halldór Orri Björnsson ('55)
11. Atli Guðnason ('55)
20. Kassim Doumbia ('71)
23. Veigar Páll Gunnarsson ('83)
Emil Pálsson ('31)
Bergsveinn Ólafsson ('86)